# Szakképzési mobilitási tanúsítvány (VET Mobility Charter) pályázat

**Kérdések az intézmény nemzetköziesítési stratégiájának elkészítéséhez**

Az alábbi űrlapot úgy állítottuk össze, hogy kiindulópontként szolgálhasson az intézmény nemzetköziesítési stratégiájának kidolgozásához. A nemzetköziesítési stratégia formájáról és tartalmáról a szakképzési mobilitási tanúsítványra pályázó intézmények maguk határoznak. **Ennek az űrlapnak a használata nem kötelező**, de a szempontokat érdemes lehet figyelembe venni. Kérjük, hogy mielőtt munkához látnak, olvassák el nemzetköziesítési stratégia megírását támogató **módszertani útmutatónkat** is, mely szintén honlapunkról érhető el, a pályázati dokumentumok között.

Annak érdekében, hogy átgondolt, az intézmény stratégiájához, pedagógiai programjához szervesen illeszkedő, és nem utolsó sorban jól használható nemzetköziesítési stratégia szülessen, javasoljuk, hogy az **intézmény munkatársait, vezetését és partnereit** minél szélesebb körben vonják be az előkészítő munkába.

* Az általános intézményi stratégia, és minden más részstratégia (esélyegyenlőségi, nemzetköziesítési stb.) kiindulópontja az intézmény **küldetésnyilatkozata és jövőképe**, így ezeket érdemes először megfogalmazni, mielőtt hozzálátnak a stratégia megírásához.
* Ezek meghatározása után hasznos sorra venni a **működési környezet kihívásait**, ezek közül kiválasztani azokat, melyekre hatással lehet az intézmény, és melyekhez **válaszul stratégiai célokat lehet kapcsolni.**
* Az átfogó, általánosabb **stratégiai célokat további alcélokra** (fejlesztési célokra) érdemes bontani. Fontos, hogy az átfogóbb, általánosabb céloktól induljanak a kézzelfoghatóbb, rész-célok meghatározásának irányába (célhierarchia fontossága).
* Ezekhez már könnyen kapcsolhatóak a **várt eredmények, tevékenységek, indikátorok és a tevékenységek ütemezése**. Így egy olyan akciótervet is tartalmazni fog a stratégia, melyen nyomonkövethetőek azok a lépések, mellyel az intézmény a nemzetközivé válás felé halad.
	1. **Az intézmény küldetésnyilatkozata (misszió)**

|  |
| --- |
| Ha már van az intézményüknek missziója, kérjük, alább másolják be annak szövegét. Amennyiben nincs ilyen, próbálják megfogalmazni röviden, mi lehetne az. (A misszió arra válaszol: miért jött létre, miért létezik az intézmény. Az intézményi értékekből indul ki, irányt mutat és képes mozgósítani az érintetteket.) |
|  |

* 1. **Az intézmény jövőképe (vízió)**

|  |
| --- |
| A jövőkép egy kívánt, jövőbeni állapotot tükröz, azt összegzi, hogy milyen szeretne lenni az intézmény a jövőben. A küldetéshez hasonlóan feladata, hogy napi munkájuk tágabb összefüggéseit megvilágítva motiválja az érintetteket, így fontos, hogy bátor, és minden érintett számára elfogadható és inspiráló legyen. A jövőkép nem a nemzetköziesítési stratégiára vonatkozik, de adott esetben tartalmazhat olyan elemeket, melyek kapcsolhatók hozzá. Formai szempontból a jövőkép is viszonylag rövid, és a lényeges elemekre fókuszál anélkül, hogy a részletekbe menne. |
|  |

* 1. **Az intézmény működési környezetének kihívásai**

|  |
| --- |
| Mutassák be az intézmény működési környezetét. Ismertessék, hogy véleményük szerint melyek a nemzetköziesítés szempontjából az intézmény működési környezetének legfontosabb kihívásai. A kihívások kapcsolódhatnak a főbb klienscsoportokhoz (akik számára az intézmény szolgáltat) pl.:* tanulók
* munkaerőpiac
* regionális strukturális/társadalmi környezet és változások

illetve a humán és anyagi erőforrásokhoz (amelyekre az intézmény építkezik):* munkatársak
* gazdasági környezet
* intézmény, mint szervezet, menedzsment

Nevezzék meg ezeket röviden, majd fejtsék ki néhány mondatban. Igyekezzenek pontosan megragadni, hogy miben állnak az egyes kihívások és ezek közül melyek azok, melyekre az intézmény hatással lehet. Értelemszerűen ezeket érdemes tovább vizsgálni.  |
| 2.1 Kihívás röviden |
| Kifejtés |
| 2.2 Kihívás röviden |
| Kifejtés |
| *A táblázat tetszés szerint bővíthető.* |

* 1. **Az intézmény stratégiai célkitűzései**

|  |
| --- |
| A **stratégiai célok** olyan **átfogó**, de jól megragadható, tömören megfogalmazott (egy-két mondat) célok, amelyek az intézmény missziójára épülnek, és a működési környezetének kihívásaira válaszolnak. Válasszák ki a fent azonosított kihívások közül az Önök számára legfontosabbakat, és határozzanak meg ezekhez kapcsolódóan egy-egy stratégiai célt (a lenti sorok száma tetszőlegesen bővíthető). Nem érdemes nagyon sokat meghatározni, inkább kevesebb célt tűzzenek ki, mely középtávon reálisan megvalósítható.  |
| 1. kihívás röviden |
| * Stratégiai célkitűzés:
 |
| 2. kihívás röviden |
| * Stratégiai célkitűzés:
 |

* 1. **Fejlesztési célok, várt eredmények és indikátorok**

|  |
| --- |
| Az alábbi táblázatban határozzanak meg fejlesztési célokat, várt eredményeket, és ezeket mérő indikátorokat a stratégiai célokhoz. A **fejlesztési célok** a szervezet **működtetéséhez kapcsolódó rövid, közép- vagy hosszú távú célok**, melyek **a stratégiai célokból vezethetők le**, **azok megvalósításához járulnak hozzá**. Javasoljuk, hogy a táblázat kitöltéséhez olvassák el a nemzetköziesítési stratégia megírását támogató, példákat is tartalmazó módszertani útmutatót. Az indikátorok lehetőleg számszerű vagy kézzelfogható, számonkérhető formában jelenjenek meg. |
| **Stratégiai cél** | **Fejlesztési cél** | **Várt eredmények** | **Tevékenységek** | **Indikátorok****megnevezés és értékek (kiinduló/várt)** | **Befejezés tervezett éve** |
|  |  |  |  |  |  |

**Az akciótervnek érdemes milyen olyan nemzetközivé váláshoz kapcsolódó egyéb tevékenységet is tartalmaznia, melyek az Erasmus+ program hatókörén kívül esnek, de a nemzetköziesítés irányába tartanak. Pl. egyéb nemzetközi pályázatok, nemzetközi szakmai versenyeken való részvétel, külföldi továbbképzések, kurzusok, nyelvoktatás a tanári kar részére, a honlap többnyelvűvé tétele, nemzetközi vállalatokkal való kapcsolatfelvétel stb. Az akciótervet érdemes néhány évre tervezni (pl. 4-5 év).**

* 1. **Monitoring tevékenységek**

|  |
| --- |
| Röviden ismertessék a stratégia megvalósításhoz kapcsolódó monitoring tevékenységeket! Utaljanak arra, hogy a stratégia megvalósításának mely szakaszában, mely szereplők, és milyen formában értékelik a folyamatokat, az elért eredményeket! |
|  |

**A stratégiát érdemes az intézményvezető aláírásával ellátni és nyilvános helyen pl. iskolai honlap közzétenni.**